
44 DR.31.10.2013 

 
3.01 ptg. 

Tuan Haji Ahmad Lai bin Bujang [Sibuti]: Bismillahi Rahmani Rahim. 
Assalamualaikum warahmatullaahi wabarakaatuh. Terima kasih Tuan Yang di-Pertua, 
terima kasih saya ucapkan kerana memberi peluang kepada saya untuk mengambil 
bahagian dalam perbahasan Bajet 2014 kali ini.  

Terlebih dahulu saya ingin menyatakan rasa syukur ke hadrat Ilahi, dengan limpah 
kurnianya maka sekali lagi Kerajaan Barisan Nasional di bawah kepimpinan Yang Amat 
Berhormat Perdana Menteri dapat membentangkan Bajet 2014 kepada rakyat Malaysia 
setelah diamanahkan untuk mentadbir negara setelah kejayaan pada pilihan raya bulan Mei 
yang lepas.  

Tuan Yang di-Pertua, setelah diingatkan oleh rakyat di Parlimen Sibuti agar 
menyampai salam dan ucapan terima kasih kepada Yang Amat Berhormat Perdana Menteri 
kerana apa yang telah dibentangkan dalam Bajet 2014 menepati janji yang telah dilaungkan 
sebelumnya. Saya berkesempatan balik ke kawasan meninjau pendapat masyarakat akar 
umbi berkaitan Bajet 2014. Apa yang saya peroleh adalah rakyat mengalu-alukan kerajaan 
meneruskan Bantuan Rakyat 1Malaysia selaras dengan manifesto yang telah lepas dan 
yang menggembirakan rakyat adalah kenaikan kadar daripada BR1M 3.0 ini daripada 
RM500 ke RM650, manakala golongan bujang menerima RM300. Saya sendiri juga berasa 
amat senang hati dalam Bajet 2014 ini, golongan yang berpendapatan RM3,000 hingga 
RM4,000 turut layak memohon BR1M 3.0 ini.  

Selain itu, saya juga menghargai kesungguhan kerajaan meneruskan bantuan 
sekolah RM100 kepada para pelajar. Bantuan ini saya lihat amat bermakna terutama sekali 
kepada ibu bapa di kawasan luar bandar seperti kawasan saya Sibuti. Kepada mahasiswa 
pula, berharap dengan penerusan baucar RM250 sedikit sebanyak dapat meringankan 
beban kepada mereka untuk membeli buku dan keperluan belajar.  

Di sini Tuan Yang di-Pertua, saya nak mencadangkan satu bentuk insentif bantuan 
tunai kepada pekebun kecil sawit di Sabah dan di Sarawak yang sejak kebelakangan ini 
terpaksa menjual sawit pada harga di bawah harga pasaran kepada pusat pengumpulan 
sawit. Saya mencadangkan supaya setiap 30 tan yang dijual apabila di pasaran kurang 
daripada RM400, diberi insentif RM50 tiap-tiap 30 tan ke bawah yang mereka jual.  

Tuan Yang di-Pertua, dalam Bajet 2014 kali ini saya melihat komitednya kerajaan 
untuk meneruskan dasar pembangunan di negeri Sarawak dan Sabah. Kita meneruskan 
dasar pembangunan walaupun 50 tahun kedua-dua negeri ini bersama membentuk 
Malaysia daripada segi pembangunan infrastruktur seperti jalan raya, bekalan air, bekalan 
elektrik masih jauh ketinggalan berbanding dengan Semenanjung Malaysia. Akan tetapi 
saya percaya bersama-sama rakyat Sibuti berpuas hati dengan kesungguhan Yang Amat 
Berhormat Perdana Menteri yang prihatin dengan keperluan rakyat. Sejak tahun 2009, 
pelbagai insentif di bawah NKRA berjaya dilaksanakan seperti Projek Bekalan Elektrik Luar 
Bandar dan Projek Bekalan Air Luar Bandar telah sampai ke rumah-rumah panjang dan 
kampung-kampung di seluruh negeri Sarawak.  

Tuan Yang di-Pertua, adalah menjadi harapan besar saya bagi rakyat negeri 
Sarawak bersama Sabah untuk melihat projek Pan Borneo dapat direalisasikan. Saya 
mengharapkan agar pihak kerajaan telah merancang dengan teliti untuk melaksanakan 
projek ini. Saya juga mengambil kesempatan ini untuk berterima kasih kepada pihak 
kerajaan dan Yang Amat Berhormat Perdana Menteri dengan selama ini berusaha untuk 
meningkatkan pembinaan jalan perhubungan di kawasan luar bandar. Kita dapat melihat 
kesungguhan kerajaan dengan memperuntukkan sebanyak RM4.1 bilion bagi tujuan 
pembangunan luar bandar dengan memfokuskan dan meningkatkan lagi kualiti jalan raya 
dan jalan perhubungan desa. 

Untuk kawasan Parlimen Sibuti, saya mengharap agar melalui peruntukan ini 
dapat disalurkan untuk menaik taraf kepada jalan berturap bagi kawasan Kuala Lajong, 
kawasan Kuala Sibuti dan kawasan Sungai Takut di Parlimen Sibuti serta menjadi harapan 
besar kepada 12 buah rumah panjang di kawasan Skim Sepupuk agar kerajaan 
merealisasikan pembinaan jalan berturap sama ada menaik taraf jalan berhubung sedia 
ada atau membina baru jalan yang akan datang. Ini memanfaatkan sekurang-kurangnya 
2,000 penduduk dan meningkat naik ekonomi mereka setempat. Saya juga mengalu-alukan 
penambahan peruntukan untuk membekal tangki 1Malaysia dan berharap pemberian tangki 



3.01 ptg. Tuan Haji Ahmad Lai bin Bujang [Sibuti]: Bismillahi Rahmani Rahim. Assalamualaikum warahmatullaahi wabarakaatuh. Terima kasih Tuan Yang di-Pertua, terima kasih saya ucapkan kerana memberi peluang kepada saya untuk mengambil bahagian dalam perbahasan Bajet 2014 kali ini. Terlebih dahulu saya ingin menyatakan rasa syukur ke hadrat Ilahi, dengan limpah kurnianya maka sekali lagi Kerajaan Barisan Nasional di bawah kepimpinan Yang Amat Berhormat Perdana Menteri dapat membentangkan Bajet 2014 kepada rakyat Malaysia setelah diamanahkan untuk mentadbir negara setelah kejayaan pada pilihan raya bulan Mei yang lepas. Tuan Yang di-Pertua, setelah diingatkan oleh rakyat di Parlimen Sibuti agar menyampai salam dan ucapan terima kasih kepada Yang Amat Berhormat Perdana Menteri kerana apa yang telah dibentangkan dalam Bajet 2014 menepati janji yang telah dilaungkan sebelumnya. Saya berkesempatan balik ke kawasan meninjau pendapat masyarakat akar umbi berkaitan Bajet 2014. Apa yang saya peroleh adalah rakyat mengalu-alukan kerajaan meneruskan Bantuan Rakyat 1Malaysia selaras dengan manifesto yang telah lepas dan yang menggembirakan rakyat adalah kenaikan kadar daripada BR1M 3.0 ini daripada RM500 ke RM650, manakala golongan bujang menerima RM300. Saya sendiri juga berasa amat senang hati dalam Bajet 2014 ini, golongan yang berpendapatan RM3,000 hingga RM4,000 turut layak memohon BR1M 3.0 ini. Selain itu, saya juga menghargai kesungguhan kerajaan meneruskan bantuan sekolah RM100 kepada para pelajar. Bantuan ini saya lihat amat bermakna terutama sekali kepada ibu bapa di kawasan luar bandar seperti kawasan saya Sibuti. Kepada mahasiswa pula, berharap dengan penerusan baucar RM250 sedikit sebanyak dapat meringankan beban kepada mereka untuk membeli buku dan keperluan belajar. Di sini Tuan Yang di-Pertua, saya nak mencadangkan satu bentuk insentif bantuan tunai kepada pekebun kecil sawit di Sabah dan di Sarawak yang sejak kebelakangan ini terpaksa menjual sawit pada harga di bawah harga pasaran kepada pusat pengumpulan sawit. Saya mencadangkan supaya setiap 30 tan yang dijual apabila di pasaran kurang daripada RM400, diberi insentif RM50 tiap-tiap 30 tan ke bawah yang mereka jual. Tuan Yang di-Pertua, dalam Bajet 2014 kali ini saya melihat komitednya kerajaan untuk meneruskan dasar pembangunan di negeri Sarawak dan Sabah. Kita meneruskan dasar pembangunan walaupun 50 tahun kedua-dua negeri ini bersama membentuk Malaysia daripada segi pembangunan infrastruktur seperti jalan raya, bekalan air, bekalan elektrik masih jauh ketinggalan berbanding dengan Semenanjung Malaysia. Akan tetapi saya percaya bersama-sama rakyat Sibuti berpuas hati dengan kesungguhan Yang Amat Berhormat Perdana Menteri yang prihatin dengan keperluan rakyat. Sejak tahun 2009, pelbagai insentif di bawah NKRA berjaya dilaksanakan seperti Projek Bekalan Elektrik Luar Bandar dan Projek Bekalan Air Luar Bandar telah sampai ke rumah-rumah panjang dan kampung-kampung di seluruh negeri Sarawak. Tuan Yang di-Pertua, adalah menjadi harapan besar saya bagi rakyat negeri Sarawak bersama Sabah untuk melihat projek Pan Borneo dapat direalisasikan. Saya mengharapkan agar pihak kerajaan telah merancang dengan teliti untuk melaksanakan projek ini. Saya juga mengambil kesempatan ini untuk berterima kasih kepada pihak kerajaan dan Yang Amat Berhormat Perdana Menteri dengan selama ini berusaha untuk meningkatkan pembinaan jalan perhubungan di kawasan luar bandar. Kita dapat melihat kesungguhan kerajaan dengan memperuntukkan sebanyak RM4.1 bilion bagi tujuan pembangunan luar bandar dengan memfokuskan dan meningkatkan lagi kualiti jalan raya dan jalan perhubungan desa. Untuk kawasan Parlimen Sibuti, saya mengharap agar melalui peruntukan ini dapat disalurkan untuk menaik taraf kepada jalan berturap bagi kawasan Kuala Lajong, kawasan Kuala Sibuti dan kawasan Sungai Takut di Parlimen Sibuti serta menjadi harapan besar kepada 12 buah rumah panjang di kawasan Skim Sepupuk agar kerajaan merealisasikan pembinaan jalan berturap sama ada menaik taraf jalan berhubung sedia ada atau membina baru jalan yang akan datang. Ini memanfaatkan sekurang-kurangnya 2,000 penduduk dan meningkat naik ekonomi mereka setempat. Saya juga mengalu-alukan penambahan peruntukan untuk membekal tangki 1Malaysia dan berharap pemberian tangki.